মই দেওয়া

মই দেওয়া হলো ধান চাষের একটি কৃষি পদ্ধ‌তি। এর মাধ্যমে পানিযুক্ত জমির মাটিকে চাষের উপযোগী করা হয়। এ‌টি মূলত বন্যার সম‌য়ে ধান চা‌ষের এক‌টি প্রাচীন পদ্ধ‌তি। ঐ‌তিহাসিকভা‌বে বন্যাকবলিত অঞ্চলের ধান ক্ষেতে ম‌হিষ বা ষাঁড়ের পেছনে মই বেঁধে সেটি টানার মাধ্যমে জমি মাটি চাষাপযোগী করা হতো। তবে বর্তমা‌নে এ‌টি যান্ত্রিক উপা‌য়ে করা হ‌য়ে থা‌কে, সাধারণত পাওয়ার ট্রলি কিংবা ট্র্যাক্টর ব্যবহার করে বর্তমানে এটি করা হয়।

মই দেওয়া পদ্ধ‌তি‌তে কাদামা‌টির কণাগু‌লো মন্থন করা মাটির ছিদ্রগু‌লো বন্ধ করার মাধ্যমে পা‌নির অনুস্রবণ হার ক‌মি‌য়ে আনা হয়।

মই দেওয়ার মাত্রা
চাষের জমিতে মই দেওয়ার উদ্দেশ্যে হলো জমির মাটি নরম, কর্দমাক্ত এবং চাষযোগ্য হওয়ার জন্য প্রস্তুত করা। সাধারণত ধান রোপণের জন্য জমিতে পানি জমে থাকা অবস্থায় মহিষ বা ষাড়ের পেছনে মই বেঁধে বা ট্রাক্টরের পেছনে ভারী মই/টায়ার চালনা করে এই কাজ করা হয়। এতে মাটির সংযুতি ভেঙে যায়, মাটি নরম ও কাদামাটির মতো হয়ে যায়, ফলে ধান চাষের জন্য জমি প্রস্তুত হয়। এক কথায়, এটি মাটিকে চাষযোগ্য কাদা বানানোর একটি প্রক্রিয়া।

জমিতে মই দেওয়ার শুরু করা হয় এমন সময়, যখন জমি পানি সম্পৃক্ত অবস্থার চেয়ে বেশি ভেজা থাকে। এতে মাটিতে প্রয়োগিত বলের কারণে শুরুতেই আগাছা নিয়ন্ত্রণ হয় এবং মাটির সংযুতি ভাঙা শুরু হয়। এরপর ক্রমাগত মই দিয়ে কাজ চালিয়ে, মাটি চাষযোগ্য অবস্থায় আনা হয়।

মই দেওয়ার মাত্রা
মাটি কতটা কঠিন বা নরম, এতে কতটা মই দেওয়া হবে তা নির্ভর করে। মাটি যদি এঁটেল প্রকৃতির হয়, তা সহজেই কাদা করা যায়। তবে অল্প এঁটেল থাকলেও ঠিকমতো মই দিয়ে মাটি কাদা করা সম্ভব। মাটির রাসায়নিক উপাদান যেমন সোডিয়াম, ক্যালসিয়াম, আয়রন বা অ্যালুমিনিয়াম অক্সাইডের পরিমাণও মই দেওয়ার কাজের সহজতা নির্ধারণ করে।

উদ্দেশ্য
 পানি ধরে রাখার জন্য মাটির নিচে অভেদ্য স্তর তৈরি করা।  
 ধান চাষের জন্য নরম বীজতলা তৈরি করা।  
 মাটি নরম ও কর্দমাক্ত করে চাষযোগ্য করা।  
 মাটির সংযুতি ভেঙে কণা আলাদা করা।  
 ক্ষতিগ্রস্ত জমিকে পুনরায় চাষযোগ্য করা।

বাংলাদেশের প্রেক্ষাপট
বাংলাদেশে বিশেষ করে রোপা ধান চাষের জমিতে মই দেওয়া প্রচলিত। এতে মাটির ভৌত ও রাসায়নিক গুণাবলীতে পরিবর্তন আসে এবং মাটির রঙও কিছুটা বদলায়। তবে জমির ধরন অনুযায়ী মাটি কাদামাটির মতো হওয়ার ক্ষমতা ভিন্ন হয়। উদাহরণস্বরূপ, কালো তেরাই মাটিতে কাজ কিছুটা কষ্টসাধ্য, আর পুরাতন ব্রহ্মপুত্র পললভূমিতে পানি ধারণ ক্ষমতা কম হলেও মাটি কর্দমাক্ত হওয়ায় রোপা ধান চাষে ব্যবহার করা হয়।

উৎস

বহিঃসংযোগ
BIS specifications for Puddlers

বিষয়শ্রেণী:কৃষি পরিভাষা
বিষয়শ্রেণী:ধান উৎপাদন
বিষয়শ্রেণী:কৃষিচর্চা